Felhívás TDK dolgozat készítésére

a Gazdaságtudományi Kar

hallgatói részére

Értesítünk valamennyi érdeklődőt, hogy a Gazdaságtudományi Kar a 2013/2014-es tanévben is megrendezi Tudományos Diákköri Konferenciáját

A Kar oktatói konzultációs lehetőségek biztosítanak a TDK dolgozat készítésére vállalkozó hallgatóknak.

A TDK dolgozatot készítő, és azt sikeresen megvédő hallgatóink közül szekciónként

* az 1. helyezett 15 eFt-os,
* a 2. helyezett 10 eFt-os,
* a 3. helyezett 5 eFt-os jutalomban részesül.

Az Intézetek saját hatáskörön belül a TDK résztvevőinek egy tárgyból az Intézet igazgatójával egyeztetve kedvezményt adhatnak a kötelezettségek teljesítésében.

Az Országos TDK Konferencián helyezést elérő hallgatóink, ha szakdolgozatuk témája megegyezik a TDK munkával, akkor a védésre automatikusan jelest kapnak.

**Jelentkezés:**

* On-line webes felületen. A jelentkezés menetének a leírása a <http://www2.gtk.uni-miskolc.hu/tdk/> honlapon található. A jelentkezés a <http://www.tdk.uni-miskolc.hu/> honlapon történik.
* A jelentkezési lapot + rezümét határidőig e-mailen is el kell elküldeni AZ INTÉZETEK TDK TITKÁRAINAK (<http://www2.gtk.uni-miskolc.hu/tdk/> => Szervezet, elérhetőségek)
* A jelentkezési lapot + rezümét kinyomtatva is el kell juttatni AZ INTÉZETEK TDK TITKÁRAINAK

**Fontos:** Titkos, ill. bizalmas minősítésű TDK dolgozat benyújtása az OTDT központi szabályzata alapján nem lehetséges!

**Intézeti jelentkezési határidő:** **2013. október 11.**

**Dolgozatok leadásának határideje: 2013. november 15.**

**Kari konferencia időpontja: 2013. december 2-3.**

Dr. Péter Zsolt Miskolc, 2013. szeptember 19.

egyetemi docens

kari TDK titkár